钦定古今图书集成/明伦汇编/氏族典/第225卷 > 《廖用贤尚友录》 > 杨匡
## 钦定古今图书集成/明伦汇编/氏族典/第225卷 > 《廖用贤尚友录》 > 杨匡

按《后汉书杜乔传》：“乔死狱中，与李固俱暴尸于城北，
家属故人莫敢视者。乔故掾陈留杨匡闻之号泣，星
行到洛阳，乃著故赤帻，托为夏门亭吏，守卫尸丧，驱
护蝇虫，积十二日，都官从事执之以闻，太后义而不
罪。匡于是带𫓧锧诣阙上书，并乞李、杜二公骸骨。太
后许之，成礼殡殓，送乔丧还家，葬送行服，隐匿不仕。”
匡初好学，常在外黄大泽教授门徒。补蕲长，政有异
绩，迁平原令。时国相徐曾，中常侍璜之兄也，匡耻与
接事，托疾《牧豕》云。〈注〉《匡》一名章，字叔康。